Femke Bola

**Femke Bola** (; dzimusi  Amersfortā) ir nīderlandiešu vieglatlēte, startē 400 metru barjerskrējienā, 400 metru distancē, kā arī stafetēs. Viņa ir divu olimpisko bronzas medaļas ieguvēja 400 m barjerskrējienā un  čempione 4x400 m jauktajā stafetē, kā arī 2023. un 2025. gada pasaules čempione, kā arī pieckārtēja Eiropas čempione. Pasaules rekordiste 400 m skrējienā telpās un Eiropas rekordiste 400 m barjerskrējienā.

## Karjera
2019. gada Eiropas U-20 čempionātā Burosā uzvarēja 400 metru barjerskrējienā. Tajā pašā gadā piedalījās arī Pasaules čempionātā pieaugušajiem Dohā. 400 m/b iekļuva pusfinālā, kopvērtējumā ieņemot 22. vietu. Piedalījās arī 4x400 metru stafetē, kur Nīderlandes komanda ieguva 7. vietu.

2021. gada Eiropas čempionātā telpās Toruņā izcīnīja divas zelta medaļas: 400 metros un 4x400 metru stafetē.  Tokijā, kas risinājās 2021. gada augustā, F. Bola izcīnīja bronzas medaļu 400 metru barjerskrējienā, uzstādot jaunu Eiropas rekordu (52,03). Olimpiskajās spēlēs startēja arī abās 4x400 metru stafetēs — gan sieviešu, gan jauktajām komandām. Tā paša gada septembrī uzvarēja Dimanta līgas finālsacensībās Cīrihē. 2021. gadā Eiropas vieglatlētikas asociācija atzina Bolu par gada uzlecošo zvaigzni sievietēm.

2022. gada Pasaules čempionātā telpās Belgradā ieguva divas sudraba medaļas: 400 metros un stafetē. 2022. gada Pasaules čempionātā ASV pilsētā Jūdžīnā izcīnīja sudrabu 400 m/b, piekāpjoties tikai Sidnijai Maklaflinai, kas uzstādīja jaunu pasaules rekordu. Bola ieguva sudraba medaļu arī 4x400 metru jauktajā stafetē, bet 4x400 metru sieviešu stafetes komanda ar Bolu sastāvā priekšskrējienā tika diskvalificēta. 2022. gada Eiropas čempionātā Minhenē izcīnīja trīs zelta medaļas: 400 metros, 400 m/b un 4x400 metru stafetē. 400 metru distanci veica 49,44 sekundēs, labojot Nīderlandes rekordu.

2023. gada 19. februārī sacensībās Apeldornā F. Bola uzstādīja jaunu Pasaules rekordu telpās 400 m skrējienā 49,26 sekundes, labojot visilgāk pastāvošo mūsdienu vieglatlētikas rekordu, kas kopš 1982. gada piederēja čehu skrējējai Jarmilai Kratohvīlovai. 2023. gada Eiropas čempionātā telpās ieguva divas zelta medaļas (400 m un 4x400 m stafetē).  Dimanta līgas posmā Londonā uzlaboja sev piederošo Eiropas rekordu 400 m barjerskrējienā, uzrādot rezultātu 51,45 sekundes. 2023. gada Pasaules čempionātā Budapeštā 4×400 metru jauktajā stafetē, cīnoties par pirmo vietu, krita dažus metrus pirms finiša līnijas un pazaudēja stafetes kociņu. 400 m barjerskrējienā izcīnīja savu pirmo zelta medaļu pasaules čempionātos. Čempionāta pēdējā dienā piedalījās arī 4×400 m stafetē un veica pēdējo posmu, finiša taisnē apsteidza Lielbritānijas un Jamaikas komadas, nodrošinot komandai zeltu.

 Apeldornā Nīderlandes čempionātā vieglatlētikā telpās laboja sev piedrošo pasaules rekordu 400 m telpās, distanci veicot 49,24 sekundēs. 2024. gada Pasaules čempionātā telpās Glāzgovā izcīnīja divas zelta medaļas. Viņa uzvarēja 400 metru distancē, vēlreiz labojot pasaules rekordu telpās (49,17 s). Vēlāk palīdzēja uzvarēt Nīderlandes komandai 4×400 metru stafetē. 2024. gada Eiropas čempionātā Romā F. Bola uzvarēja 400 m barjerskrējienā un 4×400 metru stafetē. 2024. gada 14. jūlijā sacensībās Šveicē viņa 400 m barjerskrējienu veica 50,95 sekundēs, labojot savu Eiropas rekordu un kļūstot par otro vieglatlēti aiz Pasaules rekordistes Sidnijas Maklaflinas, kas šajā distancē spējusi izskriet no 51 sekundes.  Parīzē ieguva pilnu medaļu komplektu. Vispirms viņa kļuva par čempioni 4x400 m jauktajā stafetē, pēdējā etapā izraujot uzvaru Nīderlandes izlasei. Savā pamatdisciplīnā 400 metru barjerskrējienā otrajās olimpiskajās spēlēs pēc kārtas ieguva bronzu, bet 4x400 metru sieviešu stafetē nodrošināja sudraba godalgu.

2025. gada Pasaules čempionātā Tokijā uzvarēja 400 metru barjerskrējienā ar sezonas labāko rezultātu pasaulē (51,54), 4×400 m jauktajā stafetē izcīnīja sudraba medaļu, bet 4×400 m sieviešu stafetē ieguva bronzu.

2026. gada ziemas sezonu F. Bola uzsāka ar debiju 800 m distancē, uzreiz gūstot uzvaru sacensībās Mecā un uzstādot jaunu Nīderlandes rekordu telpās (1:59.07).

## Atsauces

## Ārējās saites